open-index/open-wikipedia-markdown huggingface dataset:
Hywel ab Owain Gwynedd

**Hywel ab Owain Gwynedd** (morto en 1170) foi un poeta e un líder militar galés. Era fillo ilexítimo de Owain Gwynedd, príncipe de Gwynedd, e da irlandesa Pyfog e, por isto, tamén o coñecen como *Hywel ap Gwyddeles* (=Hywel fillo dunha irlandesa).

## Traxectoria 
En 1143 o irmán de Owain Gwynedd, Cadwaladr, que tiña posesións en Meirionnydd e en Ceredigion estivo implicado no asasinato de Anarawd ap Gruffydd de Deheubarth. Owain respondeu enviando a Hywel a lle quitar as terras do Ceredigion do norte, capturando e queimando o castelo de Aberystwyth. En 1147, Hywel e o seu irmán Cynan botaron a Cadwaladr de Meirionnydd. Hywel perdeu o Ceredigion do sur en 1150 cando Cadell ap Gruffydd de Deheubarth o expulsou ao norte do río Aeron e reclamou as terras.

Tras a morte de Owain Gwynedd (1170), os seus fillos entraron en conflito entre eles polo dominio do Gwynedd. Hywel foi recoñecido por moitos como o herdeiro natural de Owain, pero segundo a lei galesa todos os fillos (lexítimos ou non) tiñan os mesmos dereitos de herdanza. Os medios irmáns de Hywel, Dafydd e Rhodri, obrigárono a fuxir a Irlanda, onde recrutou un exército co que volveu ao seu país para reclamar parte do reino, pero derrotárono e morreu na batalla de Pentraeth en Anglesey.

## A súa obra poética 
Hywel foi tamén un poeta do que chegaron ata nós oito poemas. Entre eles probabelmente o máis coñecido é o *Gorhoffedd Hywel ab Owain Gwynedd*, no que eloxia o reino de seu pai polas súas belezas naturais e polas súas guapas mulleres. Outros poemas comprenden os exemplos máis antigos de poesía amorosa galesa que coñecemos, cousa que podería indicar unha influencia da poesía cortés francesa. Hywel tivo dous fillos:

* Gruffudd ap Hywel ab Owain Gwynedd.
* Caswallawn ap Hywel ab Owain Gwynedd.

## Véxase tamén 
### Bibliografía 
* Kathleen Anne Bramley et al (ed.), *Gwaith Llywelyn Fardd I ac eraill o Feirdd y Ddeuddegfed Ganrif* (1994).
* R R Davies, *The Age of Conquest[:] Wales 1063-1415* (1991).
* John Edward Lloyd (1911) *A history of Wales from the earliest times to the Edwardian conquest* (Longmans, Green & Co.).
Trofeo Teresa Herrera 2004

A 59ª edición do **Trofeo Teresa Herrera** celebrouse na Coruña entre o 13 e o 15 de agosto de 2004. O campión foi o Deportivo da Coruña, que logrou o seu duodécimo título, o quinto consecutivo.

## Participantes 
## Resultados 
## Partidos 
### Primeira semifinal 
| width="50%" valign="top" |

|}

### Segunda semifinal 
| width="50%" valign="top" |

|}

### Disputa polo 3º e 4º posto 
### Final 
| width="50%" valign="top" |

|}

## Notas 
## Véxase tamén 
### Ligazóns externas 
* Datos do torneo en rsssf.com
Kosmos 295

**Kosmos 295** (Космос 295 en ruso), tamén denominado **DS-P1-Yu Nº 24**, foi un satélite artificial soviético lanzado o 22 de agosto de 1969 mediante un foguete Kosmos 2I desde o cosmódromo de Plesetsk.

## Características 
Kosmos 295 foi o vixésimo cuarto membro da serie de satélites DS-P1-Yu e o vixésimo segundo lanzado con éxito tralo fracaso dos lanzamentos do segundo e vixésimo terceiro membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 295 foi inxectado nunha órbita inicial de 500&nbsp;km de apoxeo e 282&nbsp;km de perixeo, cunha inclinación orbital de 71 graos e un período de 91,9 minutos. Reentrou na atmosfera o 1 de decembro de 1969.

## Notas 
## Véxase tamén 
### Outros artigos 
* DS-P1-Yu
The Sniper (conto)

***The Sniper*** (en lingua galega *O Francotirador*) é un conto obra do escritor irlandés Liam O'Flaherty, que foi publicado por vez primeira en 1923.

## Véxase tamén 
### Ligazóns externas 
* Copia online de *The Sniper*
Electric Version

***Electric Version*** é o segundo álbum da banda canadense de rock alternativo The New Pornographers, editado o 6 de maio do 2003 a través dos selos Matador e Mint Records.

*Electric Version* foi listado no número 7 da enquisa Pazz & Jop dos xornal *Village Voice* do ano 2000, e no númro 20 da PopMatters Best Music of 2003. No ano 2009 o disco foi colocado no posto 79 da lista da *Rolling Stone* dos 100 mellores álbums da década.

## Listaxe de cancións 
Todos os temas compostos por Carl Newman eagás onde se indique.
# "The Electric Version" – 2:53
# "From Blown Speakers" – 2:49
# "The Laws Have Changed" – 3:26
# "The End of Medicine" – 2:37
# "Loose Translation" – 2:59
# "Chump Change" (Dan Bejar) – 4:18
# "All for Swinging You Around" – 3:42
# "The New Face of Zero and One" – 4:11
# "Testament to Youth in Verse" (Dan Bejar) – 3:57
# "It's Only Divine Right" – 4:11
# "Ballad of a Comeback Kid" (Dan Bejar) – 3:51
# "July Jones" – 4:18
# "Miss Teen Wordpower" – 3:23
# "Turn" (bonus track on Japanese release)

"The Electric Version" está incluída como canción xogable no videoxogo *Rock Band*.
Rarities (The Living End)

***Rarities*** é un álbum recompilatorio da banda australiana de rock The Living End. O disco está formado por demos e versións acústicas de cancións non editadas anteriormente, e estivo inicialmente dispoñible nunha ampla gama de tendas en liña durante 5 días, do sábado 15 de novembro do 2008 ata o mércores 19 de novembro, cando foi retirado desas tendas sen ningún motivo conformado. O álbum foi exclusivamente publicado en liña, ata a aparición dunha edición física como parte do segundo CD da edición de luxo do primeiro traballo da banda, *White Noise*, lanzada o 27 de febreiro do 2009.

## Listaxe de cancións 
#"White Noise" (Acoustic)
#"Moment in the Sun" (Acoustic)
#"Tragedy" (Demo)
#"The Ship Is Sinking" (Demo)
#"Down to the Wire" (Demo)
#"Live to Love" (Demo)
#"Faith" (Demo)
#"New Trend" (Demo)
#"I Don't Wanna Wait" (Demo)
#"Enemy of Time" (Demo)
#"Who's on Your Side" (Demo)
Lie Lie Live

***Lie Lie Live*** é un EP do líder de System of a Down Serj Tankian, editado dixitalmente en exclusiva a través de Rhapsody o 1 de xullo do 2008. Está formado por cinco temas ao vivo e remesturas.

## Listaxe de cancións
Predrag Mijatović

**Predrag Mijatović**, nado en Podgorica (daquela Titogrado, pertencente a Iugoslavia) o 19 de xaneiro de 1969, é un exfutbolista montenegrino. Xogaba de centrocampista ofensivo ou dianteiro e foi internacional coa selección iugoslava e Serbia e Montenegro.

## Palmarés 
;Real Madrid
* Liga de España: 1996–97
* Supercopa de España: 1997
* UEFA Champions League: 1997–98
* Copa Intercontinental: 1998
Ilustración Gallega (Vigo)

***Ilustración Gallega*** foi unha revista editada en Vigo entre 1911 e 1914.

## Historia e características 
Subtitulada *Revista de literatura, ciencias, artes y salones*, apareceu o 14 de abril de 1911. Revista bisemanal fundada por Ramiro Vieira, incluíu artigos de carácter histórico, literario e costumista, e biografías de poetas, parlamentarios e intelectuais galegos.  Publicou un importante número de composicións poéticas. Nos últimos números cambiou o subtítulo por *Órgano de la Asociación de escritores gallegos laureados*. Cesou o 14 de novembro de 1914 co número 46.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Pontevedra
### Ligazóns externas 
* *Ilustración Gallega* na Hemeroteca virtual da RAG.
Iorwerth Fychan

**Iorwerth Fychan** foi un poeta cortesán galés da segunda metade do século XIII.
## Traxectoria
Crese que Iorwerth compuña versos por pracer e non profesionalmente (como a meirande parte dos chamados Bardos dos Príncipes). Xa que logo debía ser un home de alto rango, ao xeito dos bardos da Idade Media, como o príncipe e bardo Hywel ab Owain Gwynedd. Foi un dos derradeiros representantes dos Gogynfeirdd.
## Testemuños sobre o bardo
É moi pouco o que se sabe del. Sobre a base do nome que se dá na copia máis recente dun dos seus poemas é posíbel que o seu nome completo fose Iorwerth Fychan ab Iorwerth ap Rhotbert . Existe unha elexía a Iorwerth ap Rhotbert, nobre da zona de Arwystli, no único manuscrito que lle atribúen a Llywarch ap Llywelyn ("Prydydd y Moch"), pero o especialista en manuscritos galeses antigos Daniel Huws ten a suxestión de que se cadra é obra do propio Iorwerth Fychan. Hai outras fontes que poñen en relación a Iorwerth e Arllechwedd en Gwynedd, mentres que os testemuños dos seus poemas indican a súa familiaridade con Meirionnydd.
## Os seus poemas
Os únicos textos seus que se conservan aparecen no manuscrito Hendregadredd e o manuscrito Peniarth 20. Dous poemas amorosos e englynion volvéronse populares como exemplos de métrica nas Gramadegau'r Penceirddiaid, cun total de cento oito liñas.

Podemos estar seguros de que se perdeu unha gran parte da súa obra. As súas dúas awdl amorosas a mulleres descoñecidas amosan influencias da obra de Hywel ab Owain Gwynedd, Einion ap Gwalchmai e outros *Beirdd y Tywysogion*. Este tipo de poesía débelle bastante á poesía amorosa dos trobadores do continente. Gweirfyl (Gwerful) e Gwenllïan son os nomes das mulleres nobres nestas awdlau, pero sen dúbida son nomes imaxinarios. Na awdl a Gweirfyl hai ecos da *Rieingerdd Efa ferch Madog ap Maredudd* da obra de Cynddelw Brydydd Mawr.

Aínda que a poesía é convencional a expresión do bardo é fresca e natural e ten bo ollo sobre a beleza feminina e o mundo natural.

## Véxase tamén
### Bibliografía
*Rhian M. Andrews et al (ed.), Gwaith Bleddyn Fardd a beirdd eraill ail hanner y drydedd ganrif ar ddeg (Aberystwyth, 1996). Cyfres Beirdd y Tywysogion.
Castelo de Stirling

O **castelo de Stirling** (en ) é un histórico castelo na cidade de Stirling, Escocia. Foi construído no cumio do "outeiro do castelo" (*the castle hill*), un pico de orixe volcánico, e está rodeado por tres dos seus lados por cantís cortados a pico. O castelo de Stirling está catalogado como Monumento Nacional.

O castelo alberga igualmente o cuartel xeral, así como o museo, dun Rexemento do Exército Británico, a pesar de que dito rexemento xa non teña a súa base no lugar.

A maior parte dos edificios principais do castelo datan dos séculos XV e XVI, se ben algúns edificios son anteriores, en concreto do século XIV. As defensas exteriores do castelo que dan cara a cidade, datan de comezos do século XVIII.

A principios do século XIV, o castelo sufriu un sitio polas tropas inglesas de Eduardo I, no marco das chamadas Guerras de independencia de Escocia. Os historiadores indican que foi durante dito asalto cando *Warwolf*, o maior trabuco que nunca antes se construíra, foi utilizado por vez primeira, e con efectos devastadores.

A muralla que protexe a entrada ó castelo propiamente dito, foi construída por Xacobe III de Escocia, constituíndo orixinalmente unha parte do sistema de fortificacións que rodeaba e protexía a base rochosa.
Kosmos 285

**Kosmos 285** (Космос 285 en ruso), tamén denominado **DS-P1-Yu Nº 22**, foi un satélite artificial soviético lanzado o 3 de xuño de 1969 mediante un foguete Kosmos 2I desde o cosmódromo de Plesetsk.

## Características 
Kosmos 285 foi o vixésimo segundo membro da serie de satélites DS-P1-Yu e o vixésimo primeiro lanzado con éxito tralo fracaso do lanzamento do segundo membro da serie. Estaba adicado a servir como obxectivo para as probas antisatélites e antimísiles soviéticas.

Kosmos 285 foi inxectado nunha órbita inicial de 518&nbsp;km de apoxeo e 279&nbsp;km de perixeo, cunha inclinación orbital de 71 graos e un período de 92,1 minutos. Reentrou na atmosfera o 7 de outubro de 1969.

## Notas 
## Véxase tamén 
### Outros artigos 
* DS-P1-Yu
Guerra anglo-escocesa

A **guerra anglo-escocesa** foi un conflito que enfrontou a Inglaterra e Escocia nunha serie de batallas durante o século XVI. Logo das Guerras da Independencia de Escocia, Inglaterra e Escocia loitaron varias veces durante os séculos XIV, XV e XVI. Na maioría dos casos, un país intentou aproveitar a debilidade ou inestabilidade do outro. Por exemplo, Xacobe II de Escocia intentou recuperar Berwick durante a Guerra das Dúas Rosas de Inglaterra.

## Guerras de fronteira 
A mediados do século XV, había moitos conflitos na fronteira entre Inglaterra e Escocia, sendo a máis notable a batalla de Sark.

## Campaña de Flodden 
A Inglaterra de Henrique VIII declaroulle a guerra a Francia en 1512 (como parte dun longo conflito coñecido como Guerra da Liga de Cambrai). Xacobe IV de Escocia invadiu Inglaterra en cumprimento da súa alianza con Francia.

En 1513, tras incursións preliminares na fronteira, o exército principal de Xacobe IV invadiu Inglaterra. A súa artillaría rapidamente subxugou castelos ingleses como Norham e Wark. Con todo, o desenvolvido sentido de honra de Xacobe levouno a lanzar un desafío formal contra o exército inglés comandado por Thomas Howard e agardar na súa posición. O exército inglés de Surrey manobrou arredor do exército escocés e atacouno polas costas. Nesa batalla, coñecida como batalla de Flodden, Xacobe IV morreu, xunto con moitos dos seus nobres e fidalgos.

## Véxase tamén 
### Outros artigos 
*Historia de Escocia
Ramiro Vieira

**Ramiro Vieira Durán**, nado en Pontevedra en 1873 e finado en Vigo o 16 de abril de 1920, foi un xornalista e precoz escritor galego en lingua castelá.

## Traxectoria 
Fillo de Francisco Vieira Carballo, procurador e alcalde accidental de Pontevedra, e de Amalia Durán Hermida, Ramiro foi procurador e traballou no Ministerio de Facenda. Foi redactor de *El Látigo*, colaborou en *O Galiciano*, *A Monteira* e *A Tía Catuxa*, dirixiu o periódico *¡Beso a Vd. la mano!*, foi director literario de *La Revista Popular* (1892) e fundou e dirixiu a revista *Ilustración Gallega* (1911-1914). Foi presidente da Asociación de escritores gallegos laureados.

Foi correspondente da Real Academia Galega.

Finou de varíola en Vigo en 1920.

## Obras 
* *Biografía del ilustre marino Excmo. Señor D. Casto Méndez Núñez*, 1888 (folletín de *Crónica de Pontevedra*)
* *Hojas secas*, 1892 Pontevedra.
* *Átomos*, 1892 Lugo. Tivo edicións posteriores aumentadas.
* *Estudios religiosos y sociales*, 1893 Pontevedra.
* *Píldoras, ejercicios poéticos*, 1894 Pontevedra.
* *La cuestión social*, 1903 Madrid.
* *Siluetas de las personalidades mas salientes de Galicia*, 1907 Vigo.

## Vida persoal 
Casou con Carmen López Mariño.

## Biblioteca virtual 
## Notas 
## Véxase tamén 
### Bibliografía 
* 
### Ligazóns externas 
*
A Fuliada

***A Fuliada*** foi unha revista editada en Betanzos e A Coruña de 1887 a 1888, monolingüe en galego.

## Historia e características 
### *A Fuliada* de Betanzos 
Subtitulada *Cencerrada semanal. Pr’os xueves d’o ano todo*, apareceu en Betanzos en marzo de 1887, como continuación de *O Antroido*. Editada por A. Amenedo Ponte e dirixida por Ángel Vázquez Taboada. Publicada integramente en galego. Atacou o periódico conservador e católico *Las Mariñas*. Ángel Vázquez Taboada e A. Amenedo Ponte, o editor da revista, instálanse na Coruña por motivos laborais a principios de 1888.

### *A Fuliada* da Coruña 
''A Fuliada ou zanfona semanal d'alegrias ou de bágoas segun qu'o pobo gallego s'adivirte, canta ou laya'', apareceu na Coruña o 2 de febreiro de 1888. Saía os xoves de cada semana. Dirixida por Carlos Pol Caamaño, contaba coa colaboración de Ángel Vázquez Taboada. Incluíu composicións en galego de Manuel Curros Enríquez e Benito Losada Astray, e relatos en prosa. Cesou a súa edición probablemente o 26 de xullo de 1888.

## Véxase tamén 
### Bibliografía 
* 

* 
* 

### Outros artigos 
* Lista de publicacións impresas da provincia da Coruña

### Ligazóns externas 
* A Fuliada na RAG
* A Fuliada na Hemeroteca Virtual da RAG
* A Fuliada na Hemeroteca Virtual de Betanzos
Kosmos 307

**Kosmos 307** (Космос 307 en ruso), tamén denominado **DS-P1-Yu Nº 26**, foi un satélite artificial soviético lanzado o 24 de outubro de 1969 mediante un foguete Kosmos 2I desde Kapustin Yar.

## Características 
Kosmos 307 foi o vixésimo sexto membro da serie de satélites DS-P1-Yu e o vixésimo cuarto lanzado con éxito tralo fracaso dos lanzamentos do segundo e vixésimo terceiro membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 307 foi inxectado nunha órbita inicial de 2178&nbsp;km de apoxeo e 220&nbsp;km de perixeo, cunha inclinación orbital de 48,4 graos e un período de 109,2 minutos. Reentrou na atmosfera o 30 de decembro de 1970.

## Notas 
## Véxase tamén 
### Outros artigos 
* DS-P1-Yu
Río Vilaine

O **Vilaine** (*Gwilun* ou *Gwilen* en bretón) é un río da Bretaña. Nace no departamento de Mayenne e desemboca no océano Atlántico no departamento de Morbihan.

## Topografía 
O río nace no outeiro de Juvigné, a 150 m de altitude e desemboca no océano Atlántico. No seu percorrido de 230&nbsp;km atravesa catro departamentos: Mayenne na rexión do País do Loira e os tres departamentos bretóns Ille e Vilaine (ao que dá o seu nome), Loira Atlántico e Morbihan. Próximo á súa desembocadura alcanza os 500 m de largo.

## Afluentes 
### Ribeira dereita 
* Veuvre
* Ille (en Rennes)
* Flume
* Meu
* Canut
* Oust, principal afluente do Vilaine co que se xunta en Redon

### Ribeira esquerda 
* Seiche
* Semnon
* Chère
* Don
* Isac

## Principais cidades atravesadas 
* Rennes
* Vitré
* Redon
* La Roche-Bernard

## Notas 
## Véxase tamén 
### Ligazóns externas 
* https://web.archive.org/web/20081123073538/http://www.eptb.asso.fr/documentation-1/etude-monographique/Vilaine.pdf
Ángel Vázquez Taboada

**Ángel Vázquez Taboada** foi un xornalista e escritor galego.

## Traxectoria 
Dirixiu en Betanzos os semanarios  *O Antroido* (1886) e o seu continuador *A Fuliada* (1887), e colaborou no periódico *A Monteira* (1889). Dono dun taller de imprenta en Monforte de Lemos a finais do século XIX, en 1889 quedou terceiro nun certame de artes e oficios na sección de tipografía.

En 2001 o Centro Ramón Piñeiro publicou o libro *As noites no fogar e outros textos (colección de lendas e contos morás)*, que recolle a súa obra narrativa en galego.

## Obras 
* *As noites no fogar*, 1888.
* *Contos de todol-os coores*, 1889.

## Notas
Movistar Team

220px|miniatura|dereita|Uniforme do Movistar Team.
O **Movistar Team** é un equipo ciclista español de categoría UCI ProTour, fundado en 1980, que recibe o seu nome da empresa telefónica Movistar, o seu principal patrocinador. O fundador do equipo foi o ex-ciclista José Miguel Echavarri, quen ocupou o cargo de director deportivo durante décadas xunto a Eusebio Unzué.
 
## Historia 
[220px|miniatura|[Pedro Delgado en 1993.]]
Ó longo da súa historia tivo diversos patrocinadores principais que lle deron o seu nome ó equipo:
* **Reynolds** (1980-1989): Durante os primeiros anos do equipo, baixo o patrocinio da empresa navarra de aluminios, os principais éxitos que o equipo acadou foron a vitoria no Tour de Francia 1988 e na Vuelta a España 1989 con Pedro Delgado como líder. Outros ciclistas salientables do equipo naquela época foron Ángel Arroyo, José Luis Laguía e Julián Gorospe.
* **Banesto** (1990-2003): A chegada do patrocinio do banco Banesto coincidiu co momento deportivo máis brillante do ciclismo español. O equipo conquistou 5 Tours de Francia e 2 Giros de Italia con Miguel Indurain como estrela indiscutible do equipo. Nos seguintes anos Abraham Olano acadou a Vuelta a España 1998.
* **Illes Balears** (2004-2005): Este foi o nome do equipo baixo o patrocinio do goberno autonómico Balear.
* '''Caisse d'Espargne** (2006-2010): O equipo acadou un novo Tour de Francia na edición 2006 co galego Óscar Pereiro como protagonista. Nos seguintes anos o líder do equipo foi Alejandro Valverde, que gañou a Vuelta a España 2009.
* **Movistar''' (dende 2011): A compañía de telefonía Movistar fíxose co patrocinio principal do equipo a partir de 2011.

## Éxitos nas grandes voltas 
Trátase dun dos equipos máis laureados da historia do ciclismo, cun total de 13 vitorias en grandes voltas:
* 20px Tour de Francia (7): 1988 (Pedro Delgado), 1991, 1992, 1993, 1994, 1995 (Miguel Indurain), 2006 (Óscar Pereiro)
* 20px Giro de Italia (3): 1992, 1993 (Miguel Indurain), 2014 (Nairo Quintana)
* 20px Vuelta a España (3): 1989 (Pedro Delgado), 1998 (Abraham Olano), 2009 (Alejandro Valverde)

## Véxase tamén 
### Ligazóns externas 
* Páxina web do Movistar Team
The Debt

***The Debt*** é un filme estadounidense dirixido por John Madden que se estreou no 2011.

## Sinopse 
En 1965, durante unha misión, tres axentes do Mossad (servizo de intelixencia israelí) capturan a un importante criminal de guerra nazi, pero este foxe e non volven saber máis del. Por iso deciden contar que o mataron e xuran non dicir a verdade xamais.

Trinta anos despois reciben a noticia de que un paciente dunha institución mental de Ucraína, di ser o "Cirurxián de Birkenau", o criminal nazi que lles escapara.

## Personaxes 
* Helen Mirren como Rachel Singer
** Jessica Chastain como a xove Rachel Singer
* Ciarán Hinds como David Peretz
** Sam Worthington como o xove David Peretz
* Tom Wilkinson como Stefan Gold
** Marton Csokas como o xove Stefan Gold
* Jesper Christensen como Dieter Vogel 
* Romi Aboulafia como Sarah Gold

## Galardóns e nomeamentos 
* 2011: Asociación de Críticos dos Ánxeles: Mellor actriz secundaria (Jessica Chastain).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Javier Camuñas

** Javier Camuñas Gallego**, nado en Madrid o 17 de xullo de 1980, é un futbolista español. Xoga de centrocampista ou dianteiro e o seu actual club é o Villarreal.

## Traxectoria 
O 19 de xullo de 2011 firmou co Villarreal CF por tres anos. Na súa primeira tempada loitou por gañar a titularidade, á parte de sufrir problemas físicos durante toda a campaña. O 5 de febreiro de 2012 anotou o seu primeiro gol co Villarreal, na vitoria fronte ao Sevilla FC (2–1) que foi ademais a primeira vitoria de local desa tempada, pero que rematou co descenso do equipo a Segunda División.

O 11 de agosto de 2012 anunciouse a súa incorporación ao Deportivo da Coruña para a tempada 2012–13.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en futbolme.com 
* Datos do xogador en transfermarkt.co.uk
Carlos Pol

**Carlos Pol Caamaño**, nado en Ordes cara a 1862, foi un xornalista e escritor galego.

## Traxectoria 
Fillo de Florencio Pol Ramos. Foi procurador e escribano en Ordes. Republicano, en 1891 fundou a loxa masónica de Ordes. Foi elixido presidente do Comité republicano-progresista do partido de Ordes en 1885. Trasladado a Coruña, foi mestre na escola de La Antorcha Galaica del Libre Pensamiento. Dirixiu os periódicos *A Fuliada* (1888) e *Brisas y Tormentas* (1900) e colaborou en *A Monteira*. Foi presidente da Sociedad de composición musical y declamación (1901). Publicou poemas e relatos en galego na revista *A Fuliada*. En 1901 estreáronse no Salón Lino as súas obras dramáticas nun acto, *El amor y el deber*, *La madre obrera* e *A caza de microbios*. En 1904 dirixiu a revista *El Argos*, órgano da Liga de Amigos da Coruña. Emigrou á Arxentina en 1906.

## Obras 
* *Edad de locos*, 1888 (comedia en verso en dous actos).
* *Sir Wasongtong: Juguete cómico en un acto, en prosa y verso*, 1902.
* *Oinegni o los locos del siglo XX: Juguete cómico en cinco cuadros y en verso*, 1902.
* *El crimen de la calle de San Andrés*.

## Vida persoal 
Casou con Josefa Crespo e foi pai de Julio, Pastora, Ramiro, Lucila e Pablo Pol Crespo.
## Notas 
## Véxase tamén 
### Bibliografía 
* 
* 
*
Javier Saviola

**Javier Pedro Saviola Fernández**, nado en Buenos Aires o 11 de decembro de 1981, é un futbolista arxentino. Xoga de dianteiro e o seu actual club é o Hellas Verona italiano.

## Palmarés 
;River Plate
* Primeira División: Apertura 1999, Clausura 2000

;Sevilla
* Copa da UEFA: 2005–06

;Barcelona
* Supercopa de España: 2006

;Real Madrid
* Liga de España: 2007–08
* Supercopa de España: 2008

;Benfica
* Primeira Liga: 2009–10
* Taça da Liga: 2009–10, 2010–11, 2011–12

;Olympiakos
* Superliga grega: 2013–14

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en footballzz.co.uk 
* Datos do xogador en foradejogo.net
Lista de escritores de Futurama

Esta é a **lista dos escritores** que teñen traballado na serie de animación *Futurama*.

*J. Stewart Burns
*David X. Cohen
*Aaron Ehasz
*David A. Goodman
*Jason Gorbett
*Evan Gore
*Kristin Gore
*Matt Groening
*Darin Henry
*Eric Horsted
*Eric Kaplan
*Ken Keeler
*Brian Kelley
*Scott Kirby
*Heather Lombard
*Lewis Morton
*Bill Odenkirk
*Carolyn Premish
*Eric Rogers
*Michael Rowe
*Dan Vebber
*Patric Verrone
*Ron Weiner
*Josh Weinstein
*Jeff Westbrook
*Maiya Williams

## Véxase tamén 
### Outros artigos 
**Futurama*
Brisas y Tormentas

***Brisas y Tormentas*** foi unha revista editada na Coruña en 1900.

## Historia e características 
Subtitulada *Revista Política-Artístico-Literaria*, apareceu o 15 de abril de 1900. Revista semanal, publicábase os domingos e tiña 8 páxinas. Estaba dirixida por Carlos Pol. Entre os seus colaboradores figuraron José Romero Astray e Florencio Pol Ramos. Desapareceu no mesmo ano cando o arcebispo de Compostela prohibiu a súa lectura.

## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
### Ligazóns externas
Cabina de suicidio

As **cabinas de suicidio** ou **máquinas de suicidio** son obxectos de ficción científica que permiten ós usuarios cometer suicidio a través delas. Este tipo de obxectos aparecen en moitas obras como o manga *GUNNM* ou o *Battle Angel Alita* e series como *The Simpsons*, *Futurama* e *Star Trek*, concretamente no episodio 233 desta última, titulado: The apocalipsis.

O concepto aparece por vez primeira no 1893, cando se debaten unha serie de suicidios nos xornais ingleses. O crítico William Archer insinuou que na Idade de Ouro había máquinas comecartos nas que as persoas podían quitarse a vida.

## Notas
Chloë Agnew

**Chloë Agnew**, nada o 9 de xuño de 1989 en Knocklyon, Dublín, é unha cantante irlandesa membro do grupo musical Celtic Woman.

## Discografía 
:

:

## Véxase tamén 
### Ligazóns externas 
*Páxina oficial de Celtic Woman 
*
Kosmos 334

**Kosmos 334** (Космос 334 en ruso), tamén denominado **DS-P1-Yu Nº 31**, foi un satélite artificial soviético lanzado o 23 de abril de 1970 mediante un foguete Kosmos 2I desde o cosmódromo de Plesetsk.

## Características 
Kosmos 334 foi o trixésimo primeiro membro da serie de satélites DS-P1-Yu e o vixésimo noveno lanzado con éxito tralo fracaso dos lanzamentos do segundo e vixésimo terceiro membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 334 foi inxectado nunha órbita inicial de 508&nbsp;km de apoxeo e 281&nbsp;km de perixeo, cunha inclinación orbital de 71 graos e un período de 92,0 minutos. Reentrou na atmosfera o 9 de agosto de 1970.

## Notas 
## Véxase tamén 
### Outros artigos 
* DS-P1-Yu
Llywelyn Fardd II

:*Para o bardo homónimo ver Llywelyn Fardd I.*
**Llywelyn Fardd II** (*fl*. sobre 1215-1280) foi un poeta galés que se relaciona cos reinos de Powys e Gwynedd. Os especialistas en literatura galesa chámano 'Llywelyn Fardd II' por ser o máis novo dos dous Beirdd y Tywysogion que portaron o nome de **Llywelyn Fardd** (Véxase tamén Llywelyn Fardd I).
## Traxectoria
Hai incerteza sobre a autoría dalgúns dos poemas que se atribúen a 'Llywelyn Fardd' nos manuscritos, pero a diferenza entre as datas dos poemas amosa que hai catro poemas atribuíbeis case con certeza a Llywelyn Fardd II. O testemuño destes poemas suxiren para el un período de actividade entre o 1215 e o 1280. Non se coñece nada sobre el fóra do testemuño dos seus poemas. Algúns amosan unha forte relación co Powys meridional (Powys Wenwynwyn).

## A súa obra
Consérvanse os textos de catro poemas no Manuscrito Hendregadredd, e tamén aparece o texto dun dos poemas no Llyfr Coch Hergest.
Ademais de dous *awdlau* a deus, hai *awdlau* de loanza a Owain ap Gruffudd ap Gwenwynwyn de Powys Wenwynwyn e a Llywelyn Fawr, príncipe de Gwynedd. Os seus poemas a Llywelyn suxiren que estaba a buscar unha praza na súa corte como bardo, pero como non houbo máis poemas na súa honra non se sabe se tivo éxito na súa demanda ou se desistiu. No seu poema a Owain ap Gruffudd ap Gwenwynwyn parece que o bardo está a celebrar o feito de que o seu protector recibira a súa parte da herdanza tras a morte de seu pai, Gruffudd ap Gwenwynwyn, cando Powys Wenwynwyn se dividiu en pequenos señoríos.
## Véxase tamén
### Bibliografía
*Catherine McKenna (ed.), 'Gwaith Llywelyn Fardd II', en, *Gwaith Dafydd Benfras ac eraill o feirdd hanner cyntaf y drydedd ganrif ar ddeg* (Gwasg Prifysgol Cymru, Caerdydd, 1995). 'Cyfres Beirdd y Tywysogion'.
Trofeo Teresa Herrera 1993

A 48ª edición do **Trofeo Teresa Herrera** celebrouse na Coruña entre o 12 e o 14 de agosto de 1993. O campión foi o FC Barcelona, que logrou o seu quinto título.

O xogador do Deportivo da Coruña Fran, foi elixido mellor xogador do torneo.

## Participantes 
## Resultados 
## Partidos
### Primeira semifinal
| width="50%" valign="top" |

|}

### Segunda semifinal
| width="50%" valign="top" |

|}

### Disputa polo 3º e 4º posto
| width="50%" valign="top" |

|}

### Final
| width="50%" valign="top" |

|}

## Notas 
## Véxase tamén
### Ligazóns externas
*Datos do trofeo en rsssf.com
Décatlon

O **Décatlon** é unha competición de atletismo composta por dez probas, que se disputan en dous días. Nos Xogos Olímpicos, é exclusivamente practicada por homes, figurando por primeira vez no programa en 1904, mentres que as mulleres compiten en héptatlon. Consta das seguintes probas:

Entre proba e proba haberá, cando sexa posíbel, un intervalo de media hora, e dez horas entre a última proba do primeiro día e a primeira do segundo.

O atleta que non intente tomar unha saída ou facer unha tentativa en concursos non poderá continuar, considerándose que abandona a competición.

Os competidores reciben puntos pola súa actuación en cada unha das probas, de acordo cunha táboa elaborada pola Asociación Internacional de Federacións de Atletismo (IAAF) e que periodicamente se modifica, para adaptala á evolución dos récords mundiais.

## Historia 
O décatlon ten a súa orixe no péntatlon dos Xogos Olímpicos da Antigüidade, introducido nos Xogos do 708 a.C., e foi reintroducido no programa olímpico das Olimpíadas Modernas de 1904 celebradas en Saint Louis, onde competiron sete atletas en representación de Gran Bretaña e dos Estados Unidos.

Estivo ausente na seguinte edición, Londres 1908, e volveu nos Xogos Olímpicos de 1912, en Estocolmo, onde se disputou coa actual configuración, sendo vencedor o americano Jim Thorpe, que mereceu do Rei Gustavo V de Suecia o cualificativo de "maior atleta do mundo", como dende aquela se coñece aos gañadores desta competición.

## Sistema de puntos 
A táboa de puntos IAAF 2001 emprega a seguinte fórmula:
* Puntos = INT(A*(B-P)C) para eventos de pista.
* Puntos = INT(A*(P-B)C) para eventos de campo.

A, B e C son parámetros que varían dependendo da disciplina, como reflicte a seguinte táboa, mentres que P é a marca obtida polo atleta, medida en segundos (eventos de pista), metros (lanzamentos), ou centímetros (saltos).

## Notas
Clans escoceses

Os **clans escoceses** son un estamento social escocés identitario e estruturado, cuxa autoridade máxima en cuestións de heráldica é a figura do *Lord León Rei de Armas*, un dos *Grandes Oficiais de Estado* de Escocia. 

## Símbolos 
Cada clan ten o seu propio patrón de tartán, de forma xeral dende o século XIX, e os seus membros poden empregar saias, capas, cintas, gravatas, panos e outros artigos de roupa feitos do tartán, que supoñen un símbolo de pertenza.

## Tipos 
Hai clans con xefes e clans sen xefes (armíxeros ou armigerous), un destes últimos é o clan Armstrong. En 1972, Neil Armstrong  visitou a localidade de Langholm en Escocia, sede tradicional do clan Armstrong. Armstrong levou un anaco de tartán dese clan na primeira viaxe do home á lúa.miniatura|Localización tradicional dos clans de Escocia.|centro
## Notas 
## Véxase tamén 
### Outros artigos 
* Clan

* Pobo escocés
### Bibliografía 
* 
* 
* 
* 
* 
* 
* 
*
Gran Premio do Reino Unido de 1953

O **Gran Premio do Reino Unido de 1953** foi unha carreira de automobilismo de Fórmula Dous, celebrada o 18 de xullo de 1953 no circuíto de Silverstone, Silverstone, Inglaterra. Foi a sexta carreira da tempada de Fórmula Un de , disputouse baixo as regras da Fórmula Dúas en  e , en lugar da normativa da Fórmula Un usada normalmente.

## Clasificación 
### Cualificación 
## Posicións logo da carreira 
* **Nota**: Só están incluídos os cinco primeiros postos. Só os catro mellores resultados contan para o campionato. Os números sen paréntese son puntos do campionato, os números entre paréntese son a puntuación total obtida.

## Notas 
### Ligazóns externas
Méav Ní Mhaolchatha

**Méav Ní Mhaolchatha**, nada en Donnybrook (Condado de Dublín), é unha cantante irlandesa especialista na música tradicional do seu país. É principalmente coñecida por ter sido unha das cantantes orixinais da agrupación Celtic Woman.

## Discografía 
### Solista 
:

### Celtic Woman 
:

## Véxase tamén 
### Ligazóns externas 
*Páxina oficial 
*Meavforum.com 
*Páxina oficial de Celtic Woman 
*Ficha na IMDb
Gran Premio de Suíza de 1953

O **Gran Premio de Suíza de 1953** foi unha carreira de Fórmula Dúas, celebrada o 23 de agosto de 1953 en Suíza. Esta carreira foi a oitava carreira do Campionato do Mundo de Pilotos de , que se disputou baixo as regras da Fórmula Dúas en  e , en lugar da normativa da Fórmula Un usada normalmente.

Coa vitoria nesta carreira, o piloto de Ferrari Alberto Ascari gañou o seu segundo campionato de pilotos seguido, os seus compañeiros de equipo Nino Farina e Mike Hawthorn, e o piloto de Maserati Juan Manuel Fangio (quen non puido puntuar), non puideron acadar á puntuación total de Ascari.

## Clasificación 
## Posicións logo da carreira 
* **Nota**: Só están incluídos os cinco primeiros postos en ambos os grupos de clasificación. Só os catro mellores resultados contan para o campionato. Os números sen paréntese son puntos do campionato, os números entre paréntese son a puntuación total obtida.

## Notas 
* Unidades compartidas: (Fangio eintercambiaron os seus coches)
** Coche 32: Fangio (12 voltas) logo Bonetto (52 voltas). Eles compartiron os puntos do 4º posto.
** Coche 30: Bonetto (12 voltas) logo Fangio (17 voltas)
* Derradeira vitoria, podio, punto e carreira de Alberto Ascari

### Ligazóns externas
Copa Gagarin

A **Copa Gagarin** (en ruso Кубок Гагарина, Kubok Gagarina) é o trofeo outorgado ao equipo campión dos playoffs da Kontinental Hockey League (KHL), recibindo o seu nome en honor ao cosmonauta Iuri Gagarin, o primeiro humano que viaxou ao espazo. A Copa, supostamente, foi nomeada en honor a Gagarin porque o último partido posible da tempada inaugural da KHL debía ter lugar o 12 de abril, o aniversario do voo de Gagarin.

Logo do final da liga regular da KHL, dezaseis equipos participan nos *playoffs*. Os oitavos e os cuartos de final xogáronse ao mellor de cinco partidos na tempada inaugural, mentres que as semifinais e a final ao mellor de sete. O sistema de conferencias creouse na segunda tempada co formato de eliminatorias ao mellor de cinco partidos dende os cuartos de final de conferencia ata as semifinais, mentres que as finais de conferencia e a final da Copa Gagarin foron ao mellor de sete partidos, recibindo o gañador a Copa Gagarin.

A Copa Gagarin pesa 18&nbsp;kg, sendo máis pesada que a Stanley Cup da NHL..

## Historia do nome 
Segundo o comisionado da liga Alexander Medvedev, a copa foi bautizada en honor a Gagarin porque os cidadáns rusos asocian o seu nome á consecución de grandes logros, e o propio home converteuse nun símbolo da nación. Ademais, segundo os fundadores da KHL, o seu ascenso ao espazo é unha metáfora do avance soviético contemporáneo en hóckey sobre xeo.

Outro candidato para que a copa recibira o seu nome foi a lenda do hóckey sobre xeo soviético Anatoli Tarasov, considerado "o pai do hóckey soviético". Posteriormente decidiuse que unha das catro divisións levara o seu nome.

## Gañadores da Copa Gagarin 
## Notas 
## Véxase tamén
Kosmos 357

**Kosmos 357** (Космос 357 en ruso), tamén denominado **DS-P1-Yu Nº 35**, foi un satélite artificial soviético lanzado o 19 de agosto de 1970 mediante un foguete Kosmos 2I desde o cosmódromo de Plesetsk.

## Características 
Kosmos 357 foi o trixésimo quinto membro da serie de satélites DS-P1-Yu e o trixésimo segundo lanzado con éxito tralo fracaso dos lanzamentos do segundo, vixésimo terceiro e trixésimo segundo membros da serie. Estaba adicado a servir como obxectivo para as probas antisatélites e antimísiles soviéticas.

Kosmos 357 foi inxectado nunha órbita inicial de 476&nbsp;km de apoxeo e 272&nbsp;km de perixeo, cunha inclinación orbital de 71 graos e un período de 92,0 minutos. Reentrou na atmosfera o 24 de novembro de 1970.

## Notas 
## Véxase tamén 
### Outros artigos 
* DS-P1-Yu
Gwgon Brydydd

**Gwgon Brydydd** (fl. sobre 1200-1220) foi un dos poetas cortesáns galeses e cantou a principios do século XIII.
## Traxectoria
Nada se coñece sobre Gwgion fóra do testemuño que consta no único poema da súa obra que se conserva, que é unha loanza de Llywelyn ab Iorwerth (Llywelyn Fawr). O estudoso J. Lloyd-Jones suxiriu que sería o pai de Einion ap Gwgon, outro Poeta dos Príncipes que cantou a Llywelyn Fawr. O alcume *prydydd* demostra que Gwgon gozaba dun alto status no sistema bárdico e que era un poeta cortesán recoñecido.

## A súa obra
O único poema de Gwgon está nun manuscrito que data de mediados do século XVI pero que provén dun(s) manuscrito(s) perdido(s) anterior(es). O poema é unha loanza a Llywelyn como líder militar, en forma de cinco *englynion Unodl Union* regulares. A única referencia específica é a do ataque de Llywelyn contra Llangollen; isto suxire unha datación do poema no período 1211-1214 cando houbo un enfrontamento entre Llywelyn e Madog ap Gruffudd, príncipe de Powys Fadog.

## Notas
## Véxase tamén
### Bibliografía
*R. Geraint Gruffudd (ed.), 'Gwaith Gwgon Brydydd', en, *Gwaith Dafydd Benfras ac eraill o feirdd hanner cyntaf y drydedd ganrif ar ddeg* (Gwasg Prifysgol Cymru, Caerdydd, 1995). 'Cyfres Beirdd y Tywysogion'.
Gran Premio da Arxentina de 1954

O **Gran Premio da Arxentina de 1954** foi unha carreira de automobilismo de Fórmula Un, celebrada o 17 de xaneiro de 1954 no circuíto de Autódromo 17 de Octubre. Foi a primeira carreira da tempada de .

## Clasificación 
## Posicións logo da carreira 
* **Nota**: Só están incluídos os cinco primeiros postos en ambos os grupos de clasificación. Só os cinco mellores resultados contan para o campionato.

## Notas 
* Ascari e Villoresi non se presentaron debido a que o Lancia non estaba listo. 
* Bayol logrou os seus primeiros puntos. 
* Marcas igualadas ou superadas: Farina consegue o seu podio 17 (empata con Ascari), e logra puntuar en 22 carreiras (logrando o mellor rexistro ata entón). 
* Primeira carreira: Maserati 250F.

### Ligazóns externas
Florencio Pol Ramos

**Florencio Pol Ramos España**, nado en 1824 e finado na Coruña o 3 de xuño de 1902, foi un notario e teósofo galego.

## Traxectoria 
Foi notario e escribán en Ordes dende 1852, onde financiou e promoveu a construción dun cemiterio civil gratuíto. Coa chegada da I República (1873), participou na constitución dun comité federal en Ordes. En 1888 viaxou a Barcelona para apoiar a Romero Robledo. Dende 1885 aplicou curas magnéticas a miles de pacientes. Publicou artigos en *Brisas y Tormentas* e na revista esotérica *Sophia*, órgano oficial da Sociedad Teosófica. Entre 1873 e 1891 foi Presidente de Grupo desta sociedade. Publicou artigos de opinión sobre fenómenos paranormais acontecidos en España e Galicia. Foi tamén un estudoso da Biblia.

## Obras 
* *Espello de Diputados* [sic], 1838. Asinado co pseudónimo Xan Porentrelas.
* *El Secreto del Redentor, según Roma redimida*.
* *Inexistencia de la materia y existencia y modos vitales del Absoluto Ser*, 1890.
* *La Fé. Consideraciones bíblico-espiritistas*, 1902.

## Vida persoal 
Casou con Francisca Caamaño Quiroga e foi pai de Sofía, Julio e Carlos Pol Caamaño.

## Notas 
## Véxase tamén 
### Ligazóns externas 
* Ordenses ilustres (II): Florencio Pol
* Florencio Pol Ramos España
* Florencio Pol Ramos: un espiritista, teósofo e librepensador na Galicia do século XIX
Alento (1934)

***Alento*** foi unha revista de contido totalmente redactado en lingua galega, editada en Santiago de Compostela de 1934 a 1935.

## Historia e características 
Subtitulada *Boletín de Estudos Polítecos*, apareceu en setembro de 1934 cos seus dous primeiros números correspondentes a xullo e agosto editados nun só caderno. Dirixida por Álvaro das Casas, foi defensora das ideas nacionalistas. Entre os seus colaboradores figuraron Vicente Risco, Xohán Brañas, Paulino Pedret, Francisco Fernández del Riego, Luís Seoane, Ramón Villar Ponte, Aquilino Iglesia Alvariño, Augusto María Casas e Luís Manteiga. Publicou artigos sobre arte galega, teoría literaria, ensaio e sobre o concepto do nacionalismo. Cesou a súa publicación en xuño de 1935, ao recoller nun só número os boletíns 10, 11 e 12.

## Notas 
## Véxase tamén 
### Bibliografía 
* 
* 
* 
* 

### Ligazóns externas
500 Millas de Indianapolis de 1954

As **500 Millas de Indianápolis de 1954** foi unha carreira de automobilismo de Fórmula Un, celebrada o 31 de maio de 1954 no Circuíto de Indianapolis. Foi a segunda carreira da tempada de .

## Clasificación 
## Véxase tamén
Gonzalo Brañas

O nome de **Gonzalo Brañas** pode referirse a:

***Gonzalo Brañas Sánchez-Boado**, xornalista e escritor galego (1840-1903), pai do seguinte.
***Gonzalo Brañas Fernández**, físico e inventor galego (1866-1948), fillo do anterior.
Gonzalo Brañas Sánchez-Boado

**Gonzalo Brañas Sánchez-Boado**, nado na Coruña en 1840 e finado na mesma cidade o 17 de xuño de 1903, foi un xornalista e escritor galego.

## Traxectoria 
Fillo do primeiro matrimonio de Vicente María Brañas Valseca (o pai de Alfredo Brañas). Farmacéutico. Dirixiu *La Ilustración de La Coruña* e en 1862 fundou, xunto a Ezequiel Fernández Miranda, o xornal *El Avisador* (que despois pasou a chamarse *El Anunciador*). Colaborou en *La Unión Gallega*.

## Obras 
### Poesía 
* *Barcarola cantada por los carpinteros*, 1864.
* *La luz en la noche*, 1902.

### Narrativa 
* *Páginas sociales*, 1861.
* *María Pita*, 1863.
* *Amante y española*, 1864.
* *Inocencia*, 1881

### Traducións ao castelán 
* *La mujer del collar de terciopelo* (1861), de Alexandre Dumas.
* *La puritana y el hombre de los bosques* (1862), de Eugène Nus.
* *Mademoiselle La Fayette* (1864), de Paul Molé-Gentilhomme.

## Vida persoal 
Casou con Consuelo Fernández Miranda e foi pai dos científicos Gonzalo e Celia Brañas Fernández.

## Notas 
## Véxase tamén 
### Bibliografía 
* *Brañas, Gonzalo*, artigo na Gran Enciclopedia Galega.
Gwernen ap Clyddno

**Gwernen ap Clyddno** (fl. no século XII ou XIII) foi un poeta cortesán galés.

## Traxectoria
Gwernen é un dos menos coñecidos dos Gogynfeirdd. Non se sabe nada en absoluto sobre el. Non hai referencia ningunha non sendo o seu nome. O nome mesmo de Gwernen é moi infrecuente; hai exemplos del no *Libro de Llandaf* (en forma de *Gwerngen*).

## A súa obra
Só se conservan tres *englynion Unodl Union* da obra de Gwernen, que son parte dunha cadea máis longa que se perdeu. O texto está no manuscrito Hendregadredd e noutros seis máis tardíos. O tema do poema é o Destino do home, que fala sobre un guerreiro anónimo que non regresou dunha expedición militar.

## Véxase tamén
### Bibliografía
*N. G. Costigan (Bosco) (ed.), 'Gwaith Gwernen ap Clyddno', en, *Gwaith Dafydd Benfras ac eraill o feirdd hanner cyntaf y drydedd ganrif ar ddeg* (Gwasg Prifysgol Cymru, Caerdydd, 1995). 'Cyfres Beirdd y Tywysogion'.
La Unión Gallega

***La Unión Gallega*** foi un periódico editado en Montevideo entre 1881 e 1892.

## Historia e características 
Apareceu o 18 de agosto de 1881. De periodicidade variable (semanal, bisemanal, trimestral ou diaria) tentou promover "la unión y fraternidad de la colonia gallega" no Uruguai. Fundado por José F. Agrasar e Ramón Cerdeiras, estaba dirixido por Ramón Cerdeiras e Ramón García Vicetto. No seu primeiro número declaraba:

A súa primeira etapa rematou en xaneiro de 1889.

En xaneiro de 1892 inaugurou a segunda etapa, na que saíu case diariamente. O seu director foi César Cisneros. Incluíu colaboracións literarias dos autores do Rexurdimento, moitas delas en folletíns. Cesou a súa publicación o 12 de xuño de 1892.
## Véxase tamén 
### Bibliografía 
* 
* 
* Luís Alonso Girgado (dir.); Manuel Quintáns Suárez (ed.) (2006). *La Unión Gallega* (212 MB). CIRP. 1496 pp. ISBN 84-453-4328-9.
* 

### Outros artigos 
* Publicacións impresas da diáspora galega
### Ligazóns externas
Unión Gallega

***Unión Gallega*** foi o nome de dúas publicacións:

****Unión Gallega***, periódico publicado na Coruña en 1894, fundado por Juan e Salvador Golpe.
****Unión Gallega***, revista publicada en Buenos Aires en 1938, órgano da Agrupación Unión Gallega.

## Véxase tamén
### Outros artigos
*La Unión Gallega
Unión Gallega (A Coruña)

***Unión Gallega*** foi un periódico editado na Coruña entre 1894 e 1895.
## Historia e características 
Apareceu en setembro de 1894. Fundado por Ramón Faginas, Juan Golpe e Salvador Golpe. Estaba dirixido por Salvador Golpe. Foi órgano do rexionalismo galego. Cesou a súa publicación en xuño de 1895.

## Notas
Batalla de Bannockburn

A **batalla de Bannockburn** foi un conflito bélico entre Escocia e Inglaterra que supuxo unha transcendental vitoria escocesa no marco das Guerras de independencia de Escocia.

As tropas de Robert the Bruce preparáranse en Bannockburn para presenciar o acordo de paz entre o entón Rei inglés e o seu Soberano escocés. Dado que a negociación fallou, os escoceses cargaron sobre os campos contra os ingleses. Nesa batalla, os ingleses saíron derrotados con numerosas baixas, dando unha enorme vitoria a Escocia, grazas á cal lograron a súa independencia.

## A batalla 
### Primeiro día 
miniatura|250px|esquerda|Interpretación do primeiro día de batalla.
O comezo da batalla tivo lugar o día 23 cando a cabalería inglesa se lanzou contra o flanco esquerdo escocés. No fragor deste primeiro contacto entre os exércitos, Henry de Bohun viu a Robert the Bruce e dirixiuse cara a el lanza en man, o que provocou unha loita entre os dous na que saíu vencedor o escocés. Logo veu un segundo ataque de 700 cabaleiros ingleses contra o centro do exército escocés. Bruce ó ver o perigo que corría a súa infantaría, mandou ó seu flanco esquerdo contra os cabaleiros. Despois de momentos de confusión os ingleses retiráronse ó seu campamento e os escoceses celebraron o seu primeiro día de vitoria. Entre os capturados ingleses estaba Sir Thomas Gray, cuxo fillo escribiu *Scalacronica*, libro no que conta as memorias do seu pai na batalla.

### Segundo día 
miniatura|dereita|250px|Interpretación do segundo día de batalla.
Na mañá do día 24 de xuño, Eduardo II ordenou ó conde de Gloucester que realizara unha carga xeral contra os escoceses. Porén, a carga de cabalería estrelouse contra a formación escocesa de picas comandada por Bruce. O mesmo conde de Gloucester morreu empalado polas lanzas. Ante o fracaso da carga, os cabaleiros fuxiron cara ós seus postos mentres eran perseguidos pola infantaría escocesa. Mentres, o rei inglés nun esforzo desesperado, mandou ós seus arqueiros que dispararan contra os escoceses, pero foron dispersados axiña pola providencial aparición da cabalería escocesa de Robert Keith. A intervención final da retagarda escocesa provocou a retirada total do exército inglés. Eduardo II tivo que fuxir a galope do campo de batalla sobre as tres da tarde do día 24. Chegou ó castelo de Dunbar, dende onde tomou un barco de volta a Inglaterra.

## Consecuencias 
miniatura|dereita|200px|O monumento moderno que conmemora a batalla na chaira de Bannockburn.
Os ingleses perderon arredor da metade dos seus homes mentres que as baixas escocesas foron moitas menos. As formacións de piqueiros provocaron o principio da fin da cabalería nesta batalla.

A Primeira Guerra de Independencia de Escocia acabou con vitoria dos rebeldes contra a invasión inglesa tras esta vitoria. O rei escocés Roberto I consolidou o seu poder e recuperou a independencia de Escocia, que perdurou ata 1707.

## Notas 
## Véxase tamén 
### Outros artigos 
*Guerras de independencia de Escocia
*Primeira Guerra de Independencia de Escocia
*Segunda Guerra de Independencia de Escocia